Derbi

Derbi (DERivado de BIcicleta) foi unha marca catalá de motocicletas. As orixes desta marca remóntanse a 1922, cando Simeón Rabasa i Singla se dedicaba á reparación de bicicletas. En 1944 Simeón, xunto ao seu irmán Josep, crea a marca Bicicletas Rabasa. No ano 1949 decídese comezar no mundo do motor construíndo a Derbi SRS, siglas que corresponden ao creador da marca. A moto tiña un motor de 48 cc e 1,5 cv.

A fábrica atópase na localidade de Martorells (Barcelona) e actualmente forma parte do grupo italiano Piaggio. En 2013 deixou de fabricar.

Competición
miniatura|Derbi Mulhacén 125 cc
Ata o ano 2009, Derbi gañou 10 títulos de pilotos (3 deles co lendario piloto Ángel Nieto) e 8 de marcas, ademais de lograr 85 vitorias en grandes premios no mundial de velocidade nas diferentes categorías. Nos circuítos son coñecidas como as balas vermellas.

O seu primeiro mundial de pilotos e de marcas chegou en 1969 da man de Ángel Nieto na categoría de 50cc. Derbi e Nieto repiten vitoria en 1970 e en 1971 na categoría de 125cc. En 1972 Derbi consegue o seu segundo mundial en 125cc. En 1986 as balas vermellas conseguen o seu primeiro campionato de 80cc con Jorge Martínez Aspar campión e «Champi» Herreros subcampión. En 1987 Aspar acada o seu segundo campionato do mundo en 80cc e ademais Derbi consegue o mundial de marcas. En 1988 acádase o dobrete, terceiro campionato do mundo en 80cc e o terceiro campionato do mundo de 125cc. En 1989 Derbi conquista o seu último mundial da man de Herreros en  80cc.

 Os títulos mundiais de velocidade de pilotos obtidos na categoría de 50cc son:

 Ano Campión1969  Ángel Nieto  1970  Ángel Nieto  1972  Ángel Nieto  

 Os títulos mundiais de velocidade de pilotos obtidos na categoría de 80 cc son:

 Ano Campión1986   Jorge Martínez Aspar   1987   Jorge Martínez Aspar   1988   Jorge Martínez Aspar   1989   Manuel Herreros "Champi"   

Os títulos mundiais de velocidade de pilotos obtidos na categoría de 125 cc son:

 Ano Campión1971  Ángel Nieto  1972  Ángel Nieto  1988   Jorge Martínez Aspar   2008  Mike Di Meglio  

Véxase tamén
Ligazóns externas
 Páxina oficial de Derbi
 Información e capturas de películas onde aparecen motocicletas Derbi en Internet Movie Car Database

Categoría:Fabricantes de motocicletas
Categoría:Empresas de Cataluña